text: Et skridt nærmere fodboldfusion
  19 oktober 2010 kl. 08.37
  Rygterne om en kommende fusion mellem Vejle Boldklub og Kolding FC har hængt i luften de sidste par måneder. Nu forlyder det, at forhandlingerne er rykket et skridt nærmere.
  De to 1. divisionsklubber, Vejle Boldklub og Kolding FC, er måske snart fortid. En fusion mellem klubberne i Trekantområdet rykker tættere og tættere på en realitet. 
  I følge Jydske Vestkysten bekræfter formanden for Vejle Boldklubs bestyrelse, Lars Skou, og næstformanden for bestyrelsen i Kolding FC, John Roth, at klubberne er nærmere en fusion.
  Der skulle eftersigende ikke være noget på nuværende tidspunkt, der skulle stå i vejen for en fusion af de to klubber.
  